नई दिल्ली: प्रशांत भूषण और योगेंद्र यादव की पार्टी स्वराज इंडिया ने सनसनीखेज दावा किया है. कहा है कि केंद्र सरकार दिल्ली में केजरीवाल सरकार को हटाकर राष्ट्रपति शासन लगा सकती है. पार्टी ने दिल्ली के रामलीला मैदान में दिल्ली से जुड़े मुद्दों पर केंद्र, राज्य, निगम सरकारों से सवाल किए. रैली में असली निशाना दिल्ली के सीएम और प्रशांत भूषण और योगेंद्र यादव के पुराने साथी अरविंद केजरीवाल रहे.